7 linna täiuslikuks nädalavahetuseks Saksamaal
#000000
Saksamaa on riik, kus on kõike. Alates põnevast ajaloost ja rikkalikust kultuurist kuni imeilusate maastike ja maitsva köögini leiavad kõik reisilised siit midagi, mis neile väga meeldib.
#000001
Olgu see siis moodne linnapuhkus, romantiline reis või seiklus vabas õhus, leidub Saksamaal kindlasti midagi, mis Sulle sobib.
#000002
Ja mis kõige parem? Saad selle riigi mõne kõige võluvama linnaga hõlpsasti tutvuda üheainsa nädalavahetusega.
#000003
Hamburg: üks maailma suurtest merelinnadest
Frankfurt: vilgas rahandus- ja ärikeskus
Stuttgart: lahedad autod ja mineraalveekuurordid
Hannover: aristokraatliku hingega roheline linn
#000004
Berliin on linn, mis trotsib ootusi. Saksamaa pealinnana konkureerib see linn oma rikkaliku ajaloo, mitmekesise kultuuri ja elava atmosfääri poolest teiste Euroopa suurlinnadega.
#000005
Siin veedetud nädalavahetus avab Sulle selle põneva linna kontrastid: alates elavast tänavakunstist ja aktivismist kuni elegantsete galeriide, tipptasemel arhitektuuri ja globaalse köögini.
#000006
Kunsti, kultuuri ja ööelu armastajad: Berliin on just teie jaoks!
#000007
Alusta oma nädalavahetust mõne peamise vaatamisväärsusega, näiteks kuulsa Brandenburgi värava juures, kus Berliini müüri langemise ajal suured rahvahulgad tantsisid.
#000008
Siis on veel näiteks East Side Gallery, kunagine müürilõik, mis on nüüd värviliste tänavakunsti seinamaalingute lõuendiks. Ja muidugi sünge, aga võimas holokausti mälestusmärk.
#000009
Kõiki neid tasub külastada, et hakata mõistma Berliini iseloomu.
#000010
Kui soovid veel kultuuri reisi sisse pressida, siis muuseum Pergamon võlub külastajaid laiaulatusliku kollektsiooniga, mis koosneb antiikaja aaretest ja esemetest Babülonist, Kreekast, Roomast ja igasugustest vahepealsetest paikadest.
#000011
Berliini elanikud naudivad rahulikku eluviisi; linnas leiduvad rohelised pargid pakuvad teretulnud vaheldust karmidele tänavatele.
#000012
Parimatest parim on Tiergarten, mis on koduks metsade, aasade, järvede, skulptuuride ja paljude salajaste nurkade labürindile.
#000013
Seejärel, et valmistuda Berliini kuulsaks ööeluks, alusta oma õhtut mõne kohaliku toiduga: Currywurst (vorst friikartulitega), Döner Kebab või klassikaline Schnitzel.
#000014
Nii oled tantsuõhtuks hästi ette valmistunud ja naased reisilt õnnelikult koju.
#000015
Hamburg: üks maailma suurtest merelinnadest
#000016
Hamburg on Saksamaa suuruselt teine linn, ning see asub Põhja-Saksamaal Elbe jõe ääres. Tegemist on riigi suurima sadamaga, millel on rikkalik merendusajalugu endise hansakaubanduse keskusena.
#000017
Tänapäeval on linn kaasaegne, edumeelne ja lõbus, pakkudes suurepäraseid meelelahutuspiirkondi, veega seotud tegevusi ja muid atraktsioone.
#000018
See alahinnatud pärl pakub nädalavahetuse puhkuse sihtkohana täiuslikku maitsebuketti kultuurist, arhitektuurist, ajaloost ja eelkõige elukvaliteedist, mis paneb Sind mõtlema, kas äkki peaks siia elama kolima.
#000019
Hamburgis tasub iga nädalalõpureisi alustada sellest, et uurida, kuidas linn on merega seotud.
#000020
Lähedal on Speicherstadt, ajalooline laohoonete linnaosa, kus on neogooti stiilis punastest tellistest hooned ja kanalid, samas kui lääne pool asub linna kuulus kontserdimaja Elbphilharmonie, kus saab nautida nii elavat muusikat kui ka panoraamvaateid.
#000022
Ja pühapäeva hommikul külasta Hamburgi kuulsat kalaturgu, mille müügilettide vahele kogunevad külastajad ka varahommikuse tantsu, jookide ja elava muusika särava atmosfääri pärast.
#000024
Kindlasti tasub proovida kohalikke delikatesse, näiteks Fischbrötchen (kalavõileib) ja Aalsuppe (angerjasupp).
#000025
Pane oma reisile punkt maailma suurima mudelraudtee Miniatur Wunderland külastamisega.
#000026
Düsseldorf on kontrastide linn: päeval tõsine ja moodne ärikeskus, öösel lõbus ja vilgas peokoht.
#000027
See on linn, kus ajaloolised hooned seisavad kõrvuti futuristliku disainiga ning kus kunst ja kultuur õitsevad koos moe ja šoppamisega.
#000028
Düsseldorf pakub nädalavahetuse veetmiseks palju, ja mis kõige parem – siin ei ole teiste turismisihtkohtade rahvamasse.
#000029
Alustuseks suundu Düsseldorfi jõeäärsesse vanalinna (Altstadt).
#000030
Siin saad nautida ajaloolist hõngu, imetledes samal ajal linna kuulsamaid vaatamisväärsusi, nagu Rathaus, Schlossturm ja Püha Lamberti kirik.
#000031
Laevakruiisid piki jõge võimaldavad Sul linna arhitektuuri imetleda ka veelt.
#000032
Selle linna futuristlikust arhitektuurist saab kõige parema ettekujutuse siis, kui külastada MedienHafeni sadamast ümber ehitatud loomingulist linnaosa.
#000033
Siin säravad oma muljetavaldava disainiga erinevad moodsad hooned nagu Gehry tornid, Roggendorfi maja ja Reini torn.
#000034
Kui soovid teha maailmatasemel oste, veeda hommik Carlsplatzi turulettide väljapanekuga tutvumisega, ja pärastlõunal liigu Königsalleele, mis on üks Euroopa parimaid ostutänavaid ning täis luksusbrände ja kohalikke butiike.
#000035
Enne koju lendamist proovi kindlasti siinsamas pruulitud tumedat õlut Altbier, mis sobib ideaalselt Rheinischer Sauerbrateni (marineeritud veise-, sea- või hirvepraad) või Grünkohlesseni (traditsiooniline talvine roog kartulitest, peekonist, vorstist ja lehtkapsast) kõrvale.
#000036
Silt „vana ja uue segu“ on üsna trafaretne, aga kuskile mujale ei sobi see silt nii hästi kui Münchenile, kuulsa Baieri liidumaa pealinnale.
#000037
See on pika ja huvitava ajalooga linn. See on ka linn, mis on tuntud oma roheliste parkide, põnevate muuseumide, elegantsete paleede ja eelkõige heale õllele erakordse pühendumise poolest.
#000038
Nädalavahetus Münchenis tähendab just selle ainulaadse segu nautimist. Avasta linna minevikku selle vapustavates paleedes (näiteks Schloss Nymphenburg), muljetavaldavates muuseumides (näiteks Alte Pinakothek) ja võluvas vanalinnas, kus saad oma silmaga kaeda selliseid vaatamisväärsusi nagu Marienplatz ja Frauenkirche.
#000039
Siis tõmba natuke hinge ja pikuta murul ühes paljudest rohelistest parkidest – väga populaarne on näiteks Englischer Garten, kus saad jälgida jõel surfavaid inimesi või õlleaias jooki rüübata.
#000040
Mis õllesse puutub, siis kehva ilma korral saad minna mõnda linna paljudest õllesaalidest, kus saad soolakringlite, vorstide ja elava muusika saatel nautida kannude kaupa maitsvat ja vahutavat õlut.
#000041
Ja kui Sul on õnne külastada linna Oktoberfesti ajal, saad näha maailma suurimat õllefestivali, kus miljonid inimesed tähistavad kõike kesvamärjukesega seonduvat kostüümide, paraadide, lõbusõitude ja muidugi veel enama õllega.
#000042
München on ka suurepärane lähtepunkt kauni Baieri maapiirkonna avastamiseks, kus asuvad majesteetlikud Saksa Alpid, lummavad metsad ja muinasjutulised lossid, sealhulgas Neuschwanstein.
#000043
Frankfurt: vilgas rahandus- ja ärikeskus
#000044
Frankfurt on Saksamaa energiline finantskeskus, kus asub üks maailma suurimaid börse ja Euroopa Keskpank. See on kogu riigis tõeliselt ainulaadne sihtkoht.
#000045
Aga ära lase end heidutada Frankfurdi näilisest fookusest ärile ja rahandusele; siin kehtib kindlasti vanasõna „tööta palju, mängi palju“.
#000046
Siin on nautimiseks ainulaadne köök, äge ööelu ja rohkem kui piisavalt huvitavaid muuseume, et Sind nädalaks või kauemakski hõivata.
#000047
See on linn, mis üllatab Sind sellega, kui palju iseloomu tal on.
#000048
Alusta oma seiklust Frankfurdi ajaloolises südames: Römerbergis. Siin saad imetleda värvilisi puitelementidega elamuid, mis on kontrastiks moodsatele pilvelõhkujatele.
#000049
Ja kui külastad linna detsembris, siis on siin ka üks Euroopa parimaid jõuluturge.
#000050
Veel on siin hulgaliselt muuseume, mida uurida. Proovi Städeli muuseumi, kus on selliste kunstnike nagu Dürer, Rembrandt ja Monet meistriteoseid, või Senckenbergi muuseumi, mis on pühendatud loodusteadusele ja kus on mõned suurejoonelised dinosauruste skeletid.
#000051
Joogi jaoks suundu vanasse Sachsenhauseni linnaossa ja proovi õunaveini (Ebbelwoi), mis on hapukas ja värskendav kohalik jook. Paljud baarid ja pubid pakuvad seda isegi suurtes kannudes.
#000052
Seejärel naudi mõnda head toitu, näiteks Frankfurter Würstchen (suitsuvorst leiva ja sinepiga) või Radeberger Biergulasch (õllega valmistatud veiselihahautis).
#000053
Ja lõpetuseks peaksid kindlasti imetlema kesklinna vaateid Main Toweri vaateplatvormilt ja pildistama Euroopa Keskpanga ees asuvat euroskulptuuri.
#000054
Stuttgart: lahedad autod ja mineraalveekuurordid
#000055
Nüüd jõuame Stuttgarti, Saksamaa linna, mis on kuulus oma auto- ja masinatööstuse poolest.
#000056
Ja kui Sa arvad, et need kaks aspekti ei sobi suurepäraseks nädalavahetuse puhkuseks, siis Sa eksid: Stuttgardis on palju, mida armastada!
#000057
See dünaamiline ja lõbus linn on ahvatlev segu kultuurist, ajaloost ja linnavõlust, kus on palju kunsti, arhitektuuri ja autotööstuse vaatamisväärsusi. Aga see on ka sihtkoht, mis on enamikule teenimatult kahe silma vahele jäänud.
#000058
Ja kas me mainisime, et see on ka toiduparadiis? Sellesse lahedasse linna armud kindlasti kohe kõrvuni.
#000059
Nagu kõik head nädalavahetuse reisid Euroopas, on vanalinn alustamiseks alati suurepärane valik.
#000060
Stuttgardis on traditsioonilisi restorane, hubaseid pubisid ning ajaloolisi hooneid ja mälestusmärke küllaga, pakkudes igal nurgal rohkelt pildimaterjali.
#000061
Seejärel on aeg suursündmuste jaoks. Stuttgardis asuvad nii Mercedese muuseum kui ka Porsche muuseum; mõlemaid automarke toodetakse just siin linnas ning mõlemas muuseumis võid väga lihtsalt kasvõi tundide kaupa tutvuda Saksa autotööstuse imedega.
#000062
Seejärel tagasi kesklinna, et jalutada mööda Königstraßet, Euroopa pikimat jalakäijate tänavat.
#000063
Teise variandina võid külastada üht linna üheksateistkümnest mineraalveekuurordist, kuhu allikavett pumbatakse.
#000064
Pärast seda saad maitsta Stuttgardi tuntud švaabi kööki. See on maalähedane, rikkalik ja toitev ning sisaldab selliseid roogi nagu värske munapasta, lihaga täidetud ravioolid ning vürtsitatud meekook pähklite ja suhkrustatud puuviljadega.
#000065
Hannover: aristokraatliku hingega roheline linn
#000066
Hannover on Põhja-Saksamaal asuv pärl, kus linlik võlu kohtub loodusliku iluga.
#000067
Sulle kindlasti meeldivad selle mõnus meeleolu, ajalooline vanalinn ja elav kultuur. Kui Sulle meeldib teater, muuseumid, kunst või muusika, leiad Hannoveris kindlasti midagi, mida nautida.
#000068
Ja kui vajad linnasaginast puhkust, võid põgeneda Hannoveri imelistesse parkidesse ja metsadesse. Hannover võib Su südame röövida ja panna Sind tahtma igaveseks sinna jääda.
#000069
Alusta vanalinnast, kus saad imetleda puitelementidega maju Holzmarkti väljakul ja tunda, nagu oleksid muinasjuttu sattunud.
#000070
Imetle uue ja vana raekoja vapustavat arhitektuuri ning linna kuulsaima maamärgi ehk linnasiluetil kõrguva Turukiriku gooti hiilgust.
#000071
Nädalavahetuse Hannoveris teeb eriliseks lihtne juurdepääs rohealadele.
#000072
Kindlasti tuleks külastada Herrenhäuseri aedu: need neli kuninglikku aeda on inspireeritud Versailles’ aedadest.
#000073
Metsikuma seikluse jaoks suundu Eilenriede metsa, mis on üks Euroopa suurimaid linnametsasid. See on kaks korda suurem kui Central Park New Yorgis ning täis majesteetlikke pöögi- ja tammepuid ning rohelisi aasasid. Mis kõige parem, see on kesklinnast vaid lühikese jalutuskäigu või lihtsa bussisõidu kaugusel.
#000074
Kui oled uurimisretke lõpetanud, on ka palju einestamisvariante.
#000075
Proovi mõnda kohalikku delikatessi nagu näiteks Schweinefleck (rupskisupp äädika ja vürtsidega), Grünkohlessen (lehtkapsahautis vorstide ja peekoniga) ja Rindswurst (keedetud või grillitud veisevorst).
#000076